L 28/18
EL
Επίσημη Εφημερίδα της Ευρωπαϊκής Ένωσης
31.1.2023
Άρθρο 10 Όρια αλιευτικής προσπάθειας στη διαίρεση ICES 7e 1.
Για την περίοδο που αναφέρεται στο άρθρο 1 παράγραφος 2 στοιχείο β), οι τεχνικές πτυχές των δικαιωμάτων και των υποχρεώσεωνσχετικά με τη διαχείριση του αποθέματος γλώσσας στη διαίρεση ICES 7e παρατίθενται στο παράρτημα II. 2.
Κατόπιν αιτήματος κράτους μέλους σύμφωνα με το σημείο 7.4 του παραρτήματος II, η Επιτροπή μπορεί να εκδώσει εκτελεστική πράξη με την οποία κατανέμει στο εν λόγω κράτος μέλος αριθμό ημερών στη θάλασσα επιπλέον εκείνων που ορίζονται στο σημείο 5 του παραρτήματος II, κατά τις οποίες μπορεί να επιτρέψει σε αλιευτικό σκάφος που φέρει τη σημαία του να είναι παρόν στη διαίρεση ICES 7e, φέροντας οποιοδήποτε ελεγχόμενο εργαλείο.
Η Επιτροπή εγκρίνει την εν λόγω εκτελεστική πράξη σύμφωνα με τη διαδικασία εξέτασης που αναφέρεται στο άρθρο 57 παράγραφος 2. 3.
Κατόπιν αιτήματος κράτους μέλους, η Επιτροπή μπορεί να εκδώσει εκτελεστική πράξη με την οποία να κατανέμει στο εν λόγω κράτος μέλος, μεταξύ 1ης Φεβρουαρίου 2023 και 31ης Ιανουαρίου 2024, τρεις ημέρες κατ’ ανώτατο όριο επιπλέον εκείνων που ορίζονται στο σημείο 5 του παραρτήματος II, κατά τις οποίες ένα σκάφος μπορεί να είναι παρόν στη διαίρεση ICES 7e βάσει προγράμματος επαυξημένης παρουσίας επιστημονικών παρατηρητών, όπως αναφέρεται στο σημείο 8.1 του παραρτήματος II.
Η Επιτροπή προβαίνει στην εν λόγω κατανομή με βάση την περιγραφή που έχει υποβάλει το κράτος μέλος σύμφωνα με το σημείο 8.3 του παραρτήματος II και μετά από διαβούλευση με την ΕΤΟΕΑ.
Η εν λόγω εκτελεστική πράξη εκδίδεται σύμφωνα με τη διαδικασία εξέτασης που αναφέρεται στο άρθρο 57 παράγραφος 2.
Άρθρο 11 Μέτρα όσον αφορά την αλιεία λαβρακιού στις διαιρέσεις ICES 4b, 4c και 6α και στην υποζώνη ICES 7 1.
Απαγορεύεται για τα ενωσιακά αλιευτικά σκάφη, συμπεριλαμβανομένης της εμπορικής αλιείας από την ακτή να αλιεύουν λαβράκι (Dicentrarchus labrax) στις διαιρέσεις ICES 4b και 4c και στην υποζώνη ICES 7· ή να διατηρούν επί του σκάφους, να μεταφορτώνουν, να μετατοπίζουν ή να εκφορτώνουν λαβράκι που έχει αλιευθεί στην εν λόγω περιοχή.
2. Η απαγόρευση που θεσπίζεται στην παράγραφο 1 δεν εφαρμόζεται σε παρεμπίπτοντα αλιεύματα λαβρακιού σε εμπορικές δραστηριότητες με δίχτυα από την ακτή.
Η παρούσα εξαίρεση εφαρμόζεται στους ιστορικούς αριθμούς διχτυών ακτής που έχουν καθοριστεί στα επίπεδα πριν από το 2017.
Οι εμπορικές δραστηριότητες με δίχτυα από την ακτή δεν στοχεύουν το λαβράκι, μπορούν συνεπώς να εκφορτώνονται μόνο αναπόφευκτα παρεμπίπτοντα αλιεύματα λαβρακιού.
3. Κατά παρέκκλιση από την παράγραφο 1, τον Ιανουάριο του 2023 και από την 1η Απριλίου έως την 31η Δεκεμβρίου 2023, τα ενωσιακά αλιευτικά σκάφη στις διαιρέσεις ICES 4b, 4c, 7d, 7e, 7f και 7h μπορούν να αλιεύουν, να διατηρούν επί του σκάφους, να μεταφορτώνουν, να μετατοπίζουν ή να εκφορτώνουν λαβράκι που έχει αλιευθεί στην εν λόγω περιοχή με τα ακόλουθα εργαλεία και εντός των ακόλουθων ορίων: α) με χρήση βενθοπελαγικής τράτας (33), για αναπόφευκτα παρεμπίπτοντα αλιεύματα έως 3,8 τόνους ανά σκάφος και ανά έτος και έως 5 % του βάρους των συνολικών αλιευμάτων θαλάσσιων οργανισμών επί του σκάφους τα οποία έχουν αλιευθεί από το οικείο αλιευτικό σκάφος ανά αλιευτικό ταξίδι· β) με χρήση γρι-γρι (34), για αναπόφευκτα παρεμπίπτοντα αλιεύματα έως 3,8 ανά σκάφος και ανά έτος τόνους και έως 5 % του βάρους των συνολικών αλιευμάτων θαλάσσιων οργανισμών επί του σκάφους τα οποία έχουν αλιευθεί από το οικείο αλιευτικό σκάφος ανά αλιευτικό ταξίδι· γ) με χρήση αγκίστρων και παραγαδιών (35), έως 6,2 τόνους ανά αλιευτικό σκάφος· δ) με χρήση σταθερών απλαδιών (36), για αναπόφευκτα παρεμπίπτοντα αλιεύματα έως 1,6 τόνους ανά αλιευτικό σκάφος.
Οι παρεκκλίσεις που θεσπίζονται στο πρώτο εδάφιο στοιχείο γ) ισχύουν για τα ενωσιακά αλιευτικά σκάφη που έχουν καταγράψει αλιεύματα λαβρακιού με χρήση αγκίστρων και παραγαδιών κατά την περίοδο από την 1η Ιουλίου 2015 έως τις 30 Σεπτεμβρίου 2016.
(33) (34) (35) (36)
Όλοι οι τύποι βενθοπελαγικής τράτας (OTB, OTT, PTB, TBB, TBN, TBS και TB).
Όλοι οι τύποι γρι-γρι (SSC, SDN, SPR, SV, SB και SX).
Όλα τα παραγάδια ή σκάφη αλιείας με καλάμι (LHP, LHM, LLD, LL, LTL, LX και LLS).
Όλα τα σταθερά απλάδια και οι παγίδες (GTR, GNS, GNC, FYK, FPN και FIX).